SL Uradni list Evropske unije L 189/12

SKLEP SKUPNEGA ODBORA EGP

št. 8/2016

z dne 5. februarja 2016

o spremembi Priloge I (Veterinarske in fitosanitarne zadeve) k Sporazumu EGP [2017/1291]

SKUPNI ODBOR EGP JE –

ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,

ob upoštevanju naslednjega:

(1) Izvedbeno uredbo Komisije (EU) 2015/1486 z dne 2. septembra 2015 o izdaji dovoljenja za kantaksantin kot krmni dodatek za nekatere kategorije perutnine, okrasne ribe in okrasne ptice (1) je treba vključiti v Sporazum EGP.

(2) Izvedbeno uredbo Komisije (EU) 2015/1489 z dne 3. septembra 2015 o izdaji dovoljenja za pripravek iz Lactobacillus plantarum NCIMB 30238 in Pediococcus pentosaceus NCIMB 30237 kot krmni dodatek za vse živalske vrste (2) je treba vključiti v Sporazum EGP.

(3) Izvedbeno uredbo Komisije (EU) 2015/1490 z dne 3. septembra 2015 o izdaji dovoljenja za pripravek iz karvakrola, cinamaldehida in capsicum oljne smole kot krmni dodatek za piščance za pitanje (imetnik dovoljenja je Pancosma France S.A.S.) (3) je treba vključiti v Sporazum EGP.

(4) Ta sklep se nanaša na zakonodajo v zvezi s krmili. Zakonodaja v zvezi s krmili se ne uporablja za Lihtenštajn, dokler se Sporazum med Evropsko skupnostjo in Švicarsko konfederacijo o trgovini s kmetijskimi proizvodi uporablja tudi za Lihtenštajn, kakor je podrobno določeno v sektorskih prilagoditvah Priloge I k Sporazumu EGP. Ta sklep se zato ne uporablja za Lihtenštajn.

(5) Prilogo I k Sporazumu EGP bi bilo zato treba ustrezno spremeniti –

SPREJEL NASLEDNJI SKLEP:

Člen 1

Za točko 149 (Izvedbena uredba Komisije (EU) 2015/1426) poglavja II Priloge I k Sporazumu EGP se vstavijo naslednje točke:

„150. 32015 R 1486: Izvedbena uredba Komisije (EU) 2015/1486 z dne 2. septembra 2015 o izdaji dovoljenja za kantaksantin kot krmni dodatek za nekatere kategorije perutnine, okrasne ribe in okrasne ptice (UL L 229, 3.9.2015, str. 5).

151. 32015 R 1489: Izvedbena uredba Komisije (EU) 2015/1489 z dne 3. septembra 2015 o izdaji dovoljenja za pripravek iz Lactobacillus plantarum NCIMB 30238 in Pediococcus pentosaceus NCIMB 30237 kot krmni dodatek za vse živalske vrste (UL L 231, 4.9.2015, str. 1).

152. 32015 R 1490: Izvedbena uredba Komisije (EU) 2015/1490 z dne 3. septembra 2015 o izdaji dovoljenja za pripravek iz karvakrola, cinamaldehida in capsicum oljne smole kot krmni dodatek za piščance za pitanje (imetnik dovoljenja je Pancosma France S.A.S.) (UL L 231, 4.9.2015, str. 4).“

Člen 2

Besedila izvedbenih uredb (EU) 2015/1486, (EU) 2015/1489 in (EU) 2015/1490 v islandskem in norveškem jeziku, ki se objavijo v Dopolnilu EGP k Uradnemu listu Evropske unije, so verodostojna.

Člen 3

Ta sklep začne veljati 6. februarja 2016 pod pogojem, da so bila predložena vsa uradna obvestila v skladu s členom 103(1) Sporazuma EGP (*1).

Člen 4

Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.

V Bruslju, 5. februarja 2016 Za Skupni odbor EGP Predsednik Claude MAERTEN

(1) UL L 229, 3.9.2015, str. 5.

(2) UL L 231, 4.9.2015, str. 1.

(3) UL L 231, 4.9.2015, str. 4.

(*1) Navedena ni nobena ustavna zahteva.